CELEX: 62013TN0357
Language: mt
Date: 2013-07-05 00:00:00
Title: Kawża T-357/13: Rikors ippreżentat fil- 5 ta’ Lulju 2013 — European Space Imaging vs Il-Kummissjoni

7.9.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 260/44
            
         Rikors ippreżentat fil-5 ta’ Lulju 2013 — European Space Imaging vs Il-Kummissjoni
   (Kawża T-357/13)
   2013/C 260/80
   Lingwa tal-kawża: il-Ġermaniż
   
      Partijiet
   
   
      Rikorrenti: European Space Imaging (München, il-Ġermanja) (rappreżentant: W. Trautner, avukat)
   
      Konvenuta: Il-Kumissjoni Ewropea
   
      Talbiet tar-rikorrenti
   
   
               —
            
            
               tannulla d-deċiżjoni kkomunikata b’ittra tal-5 ta’ Ġunju 2013 dwar l-annullament tal-proċedura ristretta;
            
         
               —
            
            
               tannulla d-deċiżjoni kkomunikata b’ittra tal-5 ta’ Ġunju 2013 dwar l-għoti mill-ġdid ta’ kuntratt permezz ta’ proċedura miftuħa;
            
         
               —
            
            
               tikkundanna lill-konvenuta għall-ispejjeż.
            
         
      Motivi u argumenti prinċipali
   
   Insostenn tar-rikors, ir-rikorrenti tinvoka żewġ motivi.
   
               (1)
            
            
               L-ewwel motiv ibbażat fuq il-ksur tal-prinċipju ta’ proporzjonalità
               
                           —
                        
                        
                           Ir-rikorrenti ssostni li bl-annullament tal-proċedura għall-għoti tal-kuntratt dwar il-provvista ta’ data ta’ remote sensing bis-satellita u servizzi konnessi insostenn tal-verifiki mwettqa fl-ambitu tal-politika agricola komuni (AB1. 2012/S 183-299769), il-Kummissjoni kisret il-prinċipju ta’ proporzjonalità stipulat fl-Artikolu 89(1) tar-Regolament Finanzjarju (1). F’dan il-kuntest, hija tesponi b’mod partikolari li l-metodu adottat mill-Kummissjoni jmur kontra l-prinċipju ġenerali li l-annullament ta’ proċedura għall-għoti ta’ kuntratt pubbliku għandu jikkostitwixxi l-aħħar mezz (“ultima ratio”). Ir-rikorrenti tqis li l-Kummissjoni kellha tistieden lill-kandidati jippreżentaw offerti konkreti qabel ma hija setgħet tiddeċiedi li ebda offerta ekonomikament vantaġġuża ma ġiet fil-fatt ippreżentata.
                        
                     
         
               (2)
            
            
               It-tieni motiv ibbażat fuq il-ksur tal-prinċipju ta’ trasparenza
               
                           —
                        
                        
                           Fil-kuntest tat-tieni motiv, ir-rikorrenti ssostni li billi rrifjutat li tipprovdi informazzjoni konkreta bħala motivazzjoni għall-annullament tal-proċedura għall-għoti ta’ kuntratt pubbliku, il-Kummissjoni kisret il-prinċipju ta’ trasparenza stabbilit fl-Artikolu 89(1) tar-Regolament Finanzjarju. Huwa prattikament impossibbli għar-rikorrenti li tivverifika jekk ir-raġunijiet invokati humiex madankollu fondati. Hija tispjega wkoll li n-natura ferm speċjalizzata tas-suq tal-fornituri fil-qasam tad-data ta’ remote sensing bis-satellita għandha l-effett li tillimita b’mod kunsiderevoli n-numru ta’ fornituri potenzjali. Hija tikkritika l-fatt li, qabel ma ddeċidiet li tannulla l-proċedura għall-għoti ta’ kuntratt, il-Kummissjoni ma indikatx li fin-nuqqas li jintlaħaq numru determinat ta’ kandidati, l-annullament tal-proċedura kellu jittieħed inkunsiderazzjoni.
                        
                     
         
      (1)  Regolament tal-Kunsill (KE, EURATOM) Nru 1605/2002, tal-25 ta’ Ġunju 2002, rigward ir-Regolament Finanzjarju applikabbli għall-baġit ġenerali tal-Komunitajiet Ewropej (ĠU Edizzjoni Speċjali bil-Malti, Kapitolu 1, Vol. 4, p. 74).